ddrg/super_eurlex huggingface dataset:
IARSCRÍBHINN

Cuirtear an méid seo a leanas in ionad Airteagal 5.2 d’Iarscríbhinn II a ghabhann le Cinneadh Cur Chun Feidhme (AE) 2021/1073:

‘5.2. Teanndáileoga

I gcás ina dtugtar dáileoga do dhuine tar éis na sraithe vacsaínithe príomhúla, is mar a leanas a chuirfear na teanndáileoga sin in iúl sna deimhnithe comhfhreagracha:

— Sonraítear le 2/1 gur tugadh teanndáileog tar éis cúrsa vacsaínithe aon dáileoige príomhúil, nó gur tugadh teanndáileog tar éis cúrsa príomhúil a chríochnú ina bhfuil dáileog amháin de vacsaín 2-dháileog a thugtar do dhuine téarnaithe i gcomhréir leis an bprótacal vacsaínithe a chuir Ballstát i bhfeidhm. Tar éis sin, sonrófar na dáileoga (X) a thugtar tar éis na chéad teanndáileoige le (2+X)/(1) > 1 (3/1, mar shampla);

— Sonraítear le 3/3 gur tugadh teanndáileog tar éis sraith vacsaínithe phríomhúil 2-dháileog a fháil. Tar éis sin, sonrófar na dáileoga (X) a thugtar tar éis na chéad teanndáileoige le (3+X)/(3+X) = 1 (4/4, mar shampla).

Cuirfidh na Ballstáit na rialacha ionchódaithe a leagtar amach sa Roinn seo chun feidhme faoin 1 Feabhra 2022.

Atheiseoidh na Ballstáit, go huathoibríoch nó arna iarraidh sin don duine lena mbaineann, deimhnithe vacsaínithe ina n-ionchódaítear tabhairt teanndáileoige tar éis cúrsa vacsaínithe aon dáileoige príomhúil ar bhealach nach bhféadfar é sin a idirdhealú ón tsraith vacsaínithe phríomhúil a bheith críochnaithe.

Chun críocha na hIarscríbhinne seo, ba cheart a thuiscint go gcumhdaítear freisin, le tagairtí do ‘theanndáileoga’, dáileoga breise a thugtar chun cosaint níos fearr a thabhairt do dhaoine nach léiríonn freagairt imdhíonachta leordhóthanach tar éis dóibh an tsraith vacsaínithe phríomhúil a chríochnú. Féadfaidh na Ballstáit, laistigh den chreat dlíthiúil arna bhunú le Rialachán (AE) 2021/953, bearta a ghlacadh chun aghaidh a thabhairt ar staid grúpaí leochaileacha a d’fhéadfadh dáileoga breise a fháil mar ábhar tosaíochta. Mar shampla, má chinneann Ballstát dáileoga breise a thabhairt d’fhoghrúpaí sonracha den daonra agus do na foghrúpaí sin amháin, féadfaidh sé a roghnú, i gcomhréir le hAirteagal 5(1) de Rialachán (AE) 2021/953, gan deimhnithe vacsaínithe a eisiúint lena léirítear gur tugadh na dáileoga breise sin ach amháin arna iarraidh sin seachas ar bhonn uathoibríoch. I gcás ina nglacfar bearta den sórt sin, cuirfidh na Ballstáit na daoine lena mbaineann ar an eolas dá réir sin, agus cuirfidh siad in iúl dóibh freisin go bhféadfaidh siad leanúint d’úsáid a bhaint as an deimhniú a fuarthas tar éis dóibh an tsraith chaighdeánach vacsaínithe phríomhúil a chríochnú.’.
(3)

De bhun Airteagail 4(8) agus 5(10) den Choinbhinsiún, ba cheart do COP athbhreithniú a dhéanamh, faoin 16 Lúnasa 2022, ar Iarscríbhinní A agus B, agus an méid seo a leanas á chur san áireamh: na tograí a thíolaic na Páirtithe de bhun Airteagail 4(7) agus 5(9) den Choinbhinsiún, an fhaisnéis arna soláthar ag Rúnaíocht an Choinbhinsiúin (an “Rúnaíocht”) de bhun Airteagail 4(4) agus 5(4) den Choinbhinsiún, agus an fháil atá ag na Páirtithe ar roghanna eile saor ó mhearcair atá ar fáil go teicniúil agus go heacnamaíoch, agus na rioscaí agus na tairbhí don chomhshaol agus do shláinte an duine á meas ag an am céanna.
(2)

An 11 Eanáir 2013, dheimhnigh Príomh-Aire Rialtas Idirthréimhseach Cónaidhme Phoblacht na Somáile, i litir chuig an Ardionadaí an Aontais do Ghnóthaí Eachtracha agus don Bheartas Slándála go mbeidh “na cearta agus na hoibleagáidí atá sa chomhaontú maidir le stádas misean Atalanta faoi stiúir AE arna thabhairt i gcrích an 31 Nollaig 2008 infheidhme freisin maidir le EUCAP Nestor, a phearsanra, áitreabh agus sócmhainní” agus thug sé údarás do “pearsanra EUTM an fórsa comhréireach is gá a úsáid”, lena n-áirítear “pearsanra, áitreabh agus sócmhainní an mhisin, mar aon le daoine atá i ngar do phearsanra an mhisin, a chosaint i gcoinne gníomhaíochtaí a chuirfeadh beatha na ndaoine sin i mbaol nó ar dócha go ndéanfadh na gníomhaíochtaí sin mórdhíobháil choirp dóibh.”.
(6)

Is iomchuí an seasamh a bheidh le glacadh thar ceann an Aontais in UNECE WP.29 a leagan síos, a mhéid a bhaineann leis na tograí sin a ghlacadh, ós rud é go mbeidh na Rialacháin ó na Náisiúin Aontaithe ina gceangal ar an Aontas agus go bhféadfaidh siad, in éineacht leis na RTDanna ó na Náisiúin Aontaithe, tionchar cinntitheach a imirt ar inneachar dhlí an Aontais i réimse an chineálcheadaithe feithicle.
(1)

Trí bhíthin Chinneadh an 6 Samhain 2018 (1) uaithi, cheap an Chomhairle comhaltaí an Choiste Eolaíoch agus Theicniúil (“an Coiste”) don tréimhse ón 6 Samhain 2018 go dtí an 6 Samhain 2023.
Airteagal 17

Eisceachtaí agus srianta

1. I gcás ina bhfeidhmíonn an Chomhairle nó ARC a dualgais maidir le cearta na n-ábhar sonraí de bhun Rialachán (AE) 2018/1725, breithneoidh siad an bhfuil feidhm ag aon cheann de na heisceachtaí a leagtar síos sa Rialachán sin.

2. Faoi réir Airteagail 18 go 22 den Chinneadh seo, féadfaidh an Chomhairle nó ARC srian a chur, i gcomhréir le hAirteagal 25(1), pointí (c), (g) agus (h) de Rialachán (AE) 2018/1725, ar chur i bhfeidhm Airteagail 14 go 17, 19, 20 agus 35 den Rialachán sin, chomh maith le prionsabal na trédhearcachta a leagtar síos i bpointe (a) d’Airteagal 4(1) den Rialachán sin a mhéid a chomhfhreagraíonn na forálacha do na cearta agus na hoibleagáidí dá bhforáiltear in Airteagail 14 go 17, 19 agus 20 den Rialachán sin, i gcás ina gcuirfeadh feidhmiú na gceart agus na n-oibleagáidí sin feidhmiú chúraimí OCS, a chur i mbaol, inter alia, trí na huirlisí nó na modhanna imscrúdaithe nó iniúchóireachta a nochtadh nó i gcás ina ndéanfadh sé dochar do chearta agus saoirsí na n-ábhar sonraí.

3. Faoi réir Airteagail 18 go 22 den Chinneadh seo, féadfaidh an Chomhairle nó ARC srian a chur leis na cearta agus na hoibleagáidí dá dtagraítear i mír 2 den Airteagal seo, i ndáil le sonraí pearsanta a gheobhaidh OCS ó ardstiúrthóireachtaí nó ó sheirbhísí ARC nó ó institiúidí nó ó chomhlachtaí eile de chuid an Aontais. Féadfaidh an Chomhairle nó ARC an méid sin a dhéanamh i gcás ina bhféadfadh na hardstiúrthóireachtaí nó na seirbhísí sin de chuid ARC, na hinstitiúidí nó na comhlachtaí sin srian a chur le feidhmiú na gceart agus na n-oibleagáidí sin ar bhonn gníomhartha eile dá bhforáiltear in Airteagal 25 de Rialachán (AE) 2018/1725 nó i gcomhréir le Caibidil IX den Rialachán sin nó i gcomhréir le Rialachán (AE) 2016/794 ó Pharlaimint na hEorpa agus ón gComhairle (10) nó Rialachán (AE) 2017/1939 ón gComhairle (11).

Sula gcuirfidh sí srianta i bhfeidhm sna himthosca dá dtagraítear sa chéad fhomhír, rachaidh an Chomhairle nó ARC i gcomhairle leis an institiúid nó leis an gcomhlacht ábhartha de chuid an Aontais mura rud é gur léir go bhforáiltear do shrian a chur i bhfeidhm le ceann de na gníomhartha dá dtagraítear san fhomhír sin.
An 28 Meitheamh 2021, d’fhormheas an Chomhairle Coincheap an Bhainistithe Géarchéime maidir le misean CBSC le haghaidh oiliúint mhíleata féideartha i Mósaimbíc, i gcomhar le beart cúnaimh féideartha chun trealamh míleata a sholáthar seachas trealamh nó ardáin míleata a cheapadh chun fórsa marfach a thabhairt, chun tacú le fórsaí armtha Mhósaimbíc d’fhonn iad a imscaradh in Cabo Delgado. Sa choincheap sin cuireadh i dtreis gur cheart don mhisean CBSC atá á bheartú a bheith ar cheann de na huirlisí i gCur Chuige Comhtháite an Aontais don ghéarchéim in Cabo Delgado i gcomhar le tacaíocht do chothú na síochána, do chosc ar choinbhleachtaí agus do thacaíocht idirphlé, don chúnamh daonnúil agus don chomhar um fhorbairt, mar aon leis an gClár maidir le Mná, an tSíocháin agus an tSlándáil a chur chun cinn. Sa Choincheap sin cuireadh i bhfios go láidir freisin gurb é cuspóir straitéiseach polaitiúil an Aontais tacú le himscaradh fórsaí gairmiúla cosanta agus slándála Mhósaimbíc, ionas go mbeidh gníomhaireachtaí cuntasacha forfheidhmithe dlí ann chun an pobal sibhialtach a chosaint, agus chun ligean do struchtúir chuntasacha Stáit filleadh ar Cabo Delgado agus a gcuid seirbhísí a sheachadadh ann. Sa chomhthéacs sin, tugann an Chomhairle dá haire an Teachtaireacht Chomhpháirteach ón gCoimisiún Eorpach agus ón Ardionadaí i ndáil le Plean Gníomhaíochta III AE maidir le hInscne.
CINNEADH (AE) 2021/1250 ÓN gCOMHAIRLE

an 26 Iúil 2021

maidir leis an seasamh atá le glacadh, thar ceann an Aontais Eorpaigh, i gComhchoiste LEE a bhaineann le leasú ar Phrótacal 31 maidir le comhar i réimsí ar leith lasmuigh de na ceithre shaoirse, i gceangal le Comhaontú LEE (An Ciste Eorpach Cosanta)

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 173(3), Airteagal 182(4), Airteagal 183 agus Airteagal 188(2) de, i gcomhar le hAirteagal 218(9) de,

Ag féachaint do Rialachán (CE) Uimh. 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, féadfaidh Comhchoiste LEE a chinneadh Prótacal 31 maidir le comhar i réimsí ar leith lasmuigh de na ceithre shaoirse (“Prótacal 31”), i gceangal le Comhaontú LEE, inter alia, a leasú.

(3) Tá Rialachán (AE) 2021/697 ó Pharlaimint na hEorpa agus ón gComhairle (3) le hionchorprú i gComhaontú LEE.

(4) Ba cheart, dá bhrí sin, Prótacal 31 a ghabhann le Comhaontú LEE a leasú dá réir.

(5) Ba cheart, dá bhrí sin, seasamh an Aontais i gComhchoiste LEE a bheith bunaithe ar an dréachtchinneadh ó Chomhchoiste LEE,

TAR ÉIS AN CINNEADH SEO A GHLACADH:

Airteagal 1 An seasamh atá le glacadh thar ceann an Aontais i gComhchoiste LEE i ndáil leis an leasú atá beartaithe ar Phrótacal 31 maidir le comhar i réimsí ar leith lasmuigh de na ceithre shaoirse, i gceangal le Comhaontú LEE, beidh sé bunaithe ar an dréachtchinneadh ó Chomhchoiste LEE (4).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 26 Iúil 2021. Thar ceann na Comhairle An tUachtarán G. DOVŽAN

(1) IO L 305, 30.11.1994, lch. 6.

(2) IO L 1, 3.1.1994, lch. 3.

(3) Rialachán (AE) 2021/697 ó Pharlaimint na hEorpa agus ón gComhairle an 29 Aibreán 2021 lena mbunaítear an Ciste Eorpach Cosanta agus lena n-aisghairtear Rialachán (AE) 2018/1092 (IO L 170, 12.5.2021, lch. 149).

(4) Féach doiciméad ST 10693/21 ar http://register.consilium.europa.eu.
(3)

Ar bhonn na hiarrata a leagtar amach i gCinneadh Cur Chun Feidhme C(2021) 2406, rinne CEN athbhreithniú ar na caighdeáin chomhchuibhithe EN ISO 11135:2014, EN ISO 11137-1:2015, EN ISO 11737-2:2009 agus EN ISO 25424:2011, caighdeáin a bhí ann cheana, chun an dul chun cinn teicniúil agus eolaíoch is déanaí a chur san áireamh, agus chun na caighdeáin sin a oiriúnú do cheanglais ábhartha Rialachán (AE) 2017/746. Is é an toradh a bhí air sin gur glacadh na caighdeáin chomhchuibhithe nua EN ISO 11737-2:2020 agus EN ISO 25424:2019, chomh maith leis an leasú EN ISO 11135:2014/A1:2019 ar EN ISO 11135:2014 agus an leasú EN ISO 11137-1:2015/A2:2019 ar EN ISO 11137-1:2015.
(6)

Dá bhrí sin, ar chúiseanna nach bhfuil neart ag an iarratasóir orthu, is dóigh gur in éag a rachaidh an formheas maidir le déiníteafúrán a úsáid i dtáirgí bithicídeacha de chineál táirge 18 sula nglacfar cinneadh maidir lena athnuachan. Dá bhrí sin is iomchuí dáta éaga an fhormheasa maidir le déiníteafúrán a úsáid i dtáirgí bithicídeacha de chineál táirge 18 a chur ar atráth go ceann tréimhse leordhóthanach chun gur féidir scrúdú a dhéanamh ar an iarratas. I bhfianaise na dteorainneacha ama le haghaidh na meastóireachta ag an údarás inniúil meastóireachta agus le haghaidh ullmhú agus chur isteach na tuairime ag an nGníomhaireacht, is iomchuí dáta éaga an fhormheasa a chur ar atráth go dtí an 30 Samhain 2024.
IARSCRÍBHINN III

Sonraíocht sheasamh an Aontais atá le glacadh sa Choiste Speisialaithe um Iascach

Sula nglacfaidh an Coiste Speisialaithe um Iascach gníomhartha nó bearta a bhfuil éifeachtaí dlíthiúla leo, déanfar na bearta is gá ionas go ndéanfaidh an seasamh atá le cur in iúl thar ceann an Aontais an fhaisnéis eolaíoch is déanaí agus faisnéis ábhartha eile a chuirtear chuig an gCoimisiún a chur san áireamh, i gcomhréir leis na prionsabail agus na treoshuímh a leagtar amach in Iarscríbhinn I agus Iarscríbhinn II.

Chuige sin, agus bunaithe ar an bhfaisnéis sin, tarchuirfidh an Coimisiún chuig an gComhairle in am trátha roimh gach cruinniú den Choiste Speisialaithe um Iascach, agus i gcás ar bith tráth nach déanaí ná 8 lá oibre roimh an gcruinniú sin nó roimh úsáid sin an nós imeachta i scríbhinn, doiciméad i scríbhinn ina leagfar amach sonraí na sonraíochta atá le plé agus le formhuiniú maidir le seasamh an Aontais i dtaca le sonraí an tseasaimh atá le cur in iúl thar ceann an Aontais.

Cuirfear Parlaimint na hEorpa ar an eolas i gcomhréir le hAirteagal 218(10) CFAE.

Leanfaidh na prionsabail a leagtar amach san Iarscríbhinn seo d’obair an Choimisiúin a threorú le linn chruinniú an Choiste Speisialaithe um Iascach.

Más rud é, le linn chruinniú an Choiste Speisialaithe um Iascach, nach féidir teacht ar chomhaontú, chun go gcuirfidh seasamh an Aontais gnéithe nua san áireamh, cuirfear an t-ábhar faoi bhráid na Comhairle i gcomhréir leis an nós imeachta a leagtar amach san Iarscríbhinn seo.
(1)

I gConclúidí an 20 Samhain 2007, ba dhíol sásaimh don Chomhairle agus d’ionadaithe rialtais na mBallstát a tháinig le chéile sa Chomhairle an teachtaireacht ón gCoimisiún maidir leis an gcaidreamh sa todhchaí idir an tAontas Eorpach agus Poblacht Cabo Verde. Thar aon ní, ba dhíol sásaimh don Chomhairle doimhniú an chaidrimh idir an tAontas agus Cabo Verde trí Phlean Gníomhaíochta d’fhorbairt ar “chomhpháirtíocht speisialta” idir an dá pháirtí a chur chun feidhme. Ina theannta sin, leis an teachtaireacht sin, foráilítear gurb é is aidhm don “chomhpháirtíocht speisialta” sin tús a chur le hidirphlé oscailte, cuiditheach, pragmatach agus gur tosaíocht straitéiseach comhroinnte é an comhrac in aghaidh na hinimirce neamhdhlíthiúla.
(3)

Is gá teanga choiteann a bheith ag sásra um malartú faisnéise digití ionas gur féidir leis an stóras sonraí a bhainistiú agus a léirmhíniú. Dá réir sin, maidir leis na sonraí a aistrítear chuig an stóras sonraí nó a nasctar leis, ba cheart ceanglais fhíorshonracha maidir lena fhormáid a chomhlíonadh leo. Dá bharr sin, de bhrí go bhfuil an iarscríbhinn a ghabhann leis an gCinneadh seo ina dlúthchuid d’fhorbairt an tsásra um malartú faisnéise digití, sonraítear inti an fhormáid le haghaidh na sonraí atá le cur in iúl don Choimisiún tríd an stóras sonraí éigeantach dá dtagraítear in Airteagal 10(2) de Threoir 2002/49/CE.
(2)

Tá an Bhoisnia agus an Heirseagaivéin fós ar cheann de na tíortha is truaillithe le mianaigh ar domhan, de thoradh, go príomha, ar choinbhleacht 1992–1995. Is fadhb mhór fós é do shlándáil na tíre mianaigh agus ordanás neamhphléasctha a bheith i láthair, ar bagairt dhíreach iad ar an bpobal agus ar srian dian iad ar athshlánú iarchoinbhleachta agus ar théarnamh eacnamaíoch. Is bagairt iad freisin ar phearsanra arna n-imscaradh faoin gcomhbheartas slándála agus cosanta (CBSC) agus ar phearsanra AE eile.
(2)

Le Rialachán (AE) 2021/953, ceadaítear glacadh le deimhnithe COVID-19 arna n-eisiúint ag tríú tíortha do shaoránaigh den Aontas agus dá mbaill teaghlaigh i gcás ina gcinnfidh an Coimisiún gur i gcomhréir le caighdeáin a mheastar a bheith coibhéiseach leis na caighdeáin arna mbunú de bhun an Rialacháin sin a eisítear na deimhnithe COVID-19. Thairis sin, i gcomhréir le Rialachán (AE) 2021/954 ó Pharlaimint na hEorpa agus ón gComhairle (2), ní mór do na Ballstáit na rialacha a leagtar síos i Rialachán (AE) 2021/953 a chur i bhfeidhm maidir le náisiúnaigh tríú tír nach dtagann faoi raon feidhme an Rialacháin sin, ach atá ag fanacht go dleathach nó a bhfuil cónaí orthu go dleathach ar a gcríoch agus atá i dteideal taisteal chuig Ballstáit eile i gcomhréir le dlí an Aontais. Dá bhrí sin, aon fhionnachtain choibhéise atá sa Chinneadh seo, ba cheart feidhm a bheith aici maidir le deimhnithe COVID-19 i ndáil le vacsaíniú agus tástáil arna n-eisiúint ag Poblacht Thóga do shaoránaigh den Aontas agus dá mbaill teaghlaigh. Mar an gcéanna, ar bhonn Rialachán (AE) 2021/954, ba cheart feidhm a bheith ag na fionnachtana coibhéise sin freisin maidir le deimhnithe COVID-19 i ndáil le vacsaíniú agus tástáil arna n-eisiúint ag Poblacht Thóga do náisiúnaigh tríú tír atá ag fanacht go dleathach nó a bhfuil cónaí orthu go dleathach ar chríoch na mBallstát faoi na coinníollacha a leagtar síos sa Rialachán sin.
CINNEADH CUR CHUN FEIDHME (AE) 2021/2267 ÓN gCOIMISIÚN

an 17 Nollaig 2021

lena leagtar síos an fhormáid chun sonraí agus faisnéis a thuairisciú ar an dramhaíl iar-chaithimh arna bailiú a bhaineann le táirgí tobac ag a bhfuil scagairí agus le scagairí a chuirtear ar an margadh lena n-úsáid in éineacht le táirgí tobac

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir (AE) 2019/904 ó Pharlaimint na hEorpa agus ón gComhairle an 5 Meitheamh 2019 maidir le laghdú a dhéanamh ar an tionchar atá ag táirgí plaisteacha áirithe ar an gcomhshaol (1), agus go háirithe Airteagal 13(4), an tríú fomhír, de,

De bharr an mhéid seo a leanas:

(1) Le Treoir (AE) 2019/904 ceanglaítear ar Bhallstáit sonraí a thuairisciú don Choimisiún ar an dramhaíl iar-chaithimh arna bailiú a bhaineann le táirgí tobac ag a bhfuil scagairí agus le scagairí a chuirtear ar an margadh lena n-úsáid in éineacht le táirgí tobac i gcomhréir le hAirteagal 13(1)(f) den Treoir sin. Ba cheart tuarascáil maidir le seiceáil cáilíochta a bheith in éineacht leis na sonraí sin.

(2) Na sonraí maidir leis na méideanna dramhaíola iar-chaithimh a bhaineann le táirgí tobac ag a bhfuil scagairí agus le scagairí a chuirtear ar an margadh lena n-úsáid in éineacht le táirgí tobac, arna bailiú trí chórais phoiblí um bailiú dramhaíola agus trí ghníomhaíochtaí glantacháin bruscair i gcomhréir le hAirteagal 13(1)(f) de Threoir (AE) 2019/904, ba cheart do na Ballstáit na sonraí sin a thuairisciú ar bhonn a meáchain iomláin i dtonaí. Ba cheart an tuarascáil maidir le seiceáil cáilíochta in éineacht leis na sonraí sin a sholáthar i bhformáid lena n-áirithítear go soláthraítear tuairisc ar na modheolaíochtaí agus na foinsí sonraí a cuireadh i bhfeidhm chun na sonraí sin a thomhas agus a fhíorú.

(3) Tá na bearta dá bhforáiltear sa Chinneadh seo i gcomhréir le tuairim an Choiste arna bhunú le hAirteagal 39 de Threoir 2008/98/CE ó Pharlaimint na hEorpa agus ón gComhairle (2),

TAR ÉIS AN CINNEADH SEO A GHLACADH:

Airteagal 1 Sonraí a thuairisciú Tuairisceoidh na Ballstáit na sonraí dá dtagraítear in Airteagal 13(1), pointe (f), de Threoir (AE) 2019/904 san fhormáid a leagtar síos in Iarscríbhinn I a ghabhann leis an gCinneadh seo. Cuirfidh siad isteach an tuarascáil maidir le seiceáil cáilíochta dá dtagraítear in Airteagal 13(2) den Treoir sin a mhéid a bhaineann leis na sonraí sin san fhormáid a leagtar síos in Iarscríbhinn II a ghabhann leis an gCinneadh seo.

Airteagal 2 Teacht i bhfeidhm Tiocfaidh an Cinneadh seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 17 Nollaig 2021. Thar ceann an Choimisiúin An tUachtarán Ursula VON DER LEYEN

(1) IO L 155, 12.6.2019, lch. 1.

(2) Treoir 2008/98/CE ó Pharlaimint na hEorpa agus ón gComhairle an 19 Samhain 2008 maidir le dramhaíl agus lena n-aisghairtear Treoracha áirithe (IO L 312, 22.11.2008, lch. 3).
(3)

Chinn Bord Stiúrthóirí an Chiste (“an Bord Stiúrthóirí”) iarraidh a chur faoi bhráid an Chruinnithe Ghinearálta le go bhformheasfar méadú EUR 2 870 000 000 ar chaipiteal údaraithe an Chiste trí 2 870 scair nua a eisiúint agus le go bhformheasfar na socruithe maidir leis an méadú caipitil sin, lena n-áirítear na socruithe maidir le híocaíocht. Má fhormheastar an méadú caipitil, beidh luach ainmniúil EUR 1 000 000 ag gach scair nua agus íocfar gach scair shuibscríofa isteach ar 20 % dá luach ainmniúil. Bheadh an Cruinniú Ginearálta in ann a cheangal go ndéanfar an 80 % eile a íoc faoi na coinníollacha a leagtar síos in Airteagal 7(3) de Reachtanna an Chiste. Beidh an luach céanna ag gach scair, is cuma an scaireanna atá ann cheana nó an scaireanna nua-eisithe iad, agus beidh cearta comhionanna acu ar gach slí.
Ceartúchán ar Cinneadh (AE) 2022/2417 ón gComhairle an 26 Iúil 2022 maidir le tabhairt i gcrích an Chomhaontaithe, thar ceann an Aontais Eorpaigh, idir an tAontas Eorpach agus Poblacht na Moldóive maidir le hiompar lasta de bhóthar

( Iris Oifigiúil an Aontais Eorpaigh L 318 an 12 Nollaig 2022 )

1. Sa teideal agus i gclár na n-ábhar agus sa teideal ar leathanach 1:

in ionad:

“... an 26 Iúil 2022 ...”,

léitear:

“... an 5 Nollaig 2022 ...”.

2. Ar leathanach 3, san áit a luaitear áit agus dáta a ghlactha:

in ionad:

“Arna dhéanamh sa Bhruiséil, an 26 Iúil 2022.”.

léitear:
Iris Oifigiúil an Aontais Eorpaigh

CINNEADH CUR CHUN FEIDHME (AE) 2022/120 ÓN gCOIMISIÚN

an 26 Eanáir 2022

lena leasaítear Cinneadh 2002/840/CE lena nglactar an liosta d’áiseanna ceadaithe i dtríú tíortha chun bianna a ionradú

(a bhfuil fógra tugtha ina leith faoi dhoiciméad C(2022) 367)

(Téacs atá ábhartha maidir le LEE)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Threoir 1999/2/CE ó Pharlaimint na hEorpa agus ón gComhairle an 22 Feabhra 1999 maidir le neastachán dhlíthe na mBallstát i ndáil le bianna agus comhábhair bhia a chóireáiltear le radaíocht ianúcháin (1), agus go háirithe Airteagal 9(2) de,

De bharr an mhéid seo a leanas:

(1) Foráiltear le Treoir 1999/2/CE nach féidir bia-ábhar a chóireáiltear le radaíocht ianúcháin a allmhairiú ó thríú tír ach amháin má caitheadh leis i saoráid ionradaíochta arna formheas ag an Aontas Eorpach.

(2) Le Cinneadh 2002/840/CE (2) ón gCoimisiún, bunaíodh liosta de shaoráidí ionradaíochta formheasta i dtríú tíortha.

(3) An 31 Lúnasa 2021, chuir an Ríocht Aontaithe isteach iarratas ar fhormheas na saoráide ionradaíochta “Sláinte Sineirge” atá lonnaithe i Swindon, an Ríocht Aontaithe.

(4) Chuir an Ríocht Aontaithe fianaise leordhóthanach ar fáil go ráthaítear le maoirseacht oifigiúil na saoráide ionradaíochta sin go gcomhlíontar ceanglais Airteagal 7 de Threoir 1999/2/CE.

(5) Ba cheart an tsaoráid ionradaíochta “Sláinte Sineirge” a áireamh i liosta na saoráidí ionradaíochta formheasta i dtríú tíortha.

(6) Ba cheart, dá bhrí sin, Cinneadh 2002/840/CE a leasú dá réir.

(7) Na bearta dá bhforáiltear sa Chinneadh seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,

TAR ÉIS AN CINNEADH SEO A GHLACADH:

Airteagal 1 Cuirtear an téacs a leagtar amach san Iarscríbhinn a ghabhann leis an gCinneadh seo in ionad na hIarscríbhinne a ghabhann le Cinneadh 2002/840/CE.

Airteagal 2 Dírítear an Cinneadh seo chuig na Ballstáit.

Arna dhéanamh sa Bhruiséil, 26 Eanáir 2022. Thar ceann an Choimisiúin Stella KYRIAKIDES Comhalta den Choimisiún

(1) IO L 66, 13.3.1999, lch. 16.

(2) Cinneadh 2002/840/CE an 23 Deireadh Fómhair 2002 lena nglactar an liosta d’áiseanna ceadaithe i dtríú tíortha chun bianna a ionradú (IO L 287, 25.10.2002, lch. 40).
(6)

I gcomhréir le hAirteagal 5 de Phrótacal Uimh. 22 maidir le seasamh na Danmhairge, atá i gceangal leis an gConradh ar an Aontas Eorpach agus leis an gConradh ar Fheidhmiú na Aontais Eorpaigh, ní bhíonn an Danmhairg rannpháirteach i ndréachtú agus cur chun feidhme cinntí agus gníomhaíochtaí de chuid an Aontais a bhfuil impleachtaí acu in ábhair chosanta.